MEĐUNARODNI DAN OBITELJI (15.5.)

Obitelj najjače djeluje u predškolsko i školsko doba, ali je njezin utjecaj iznimno bitan i dalje jer je obitelj prirodna sredina u kojoj čovjek živi i za koju je vezan. Obitelj djeluje vrlo snažno na dječje emocije i na razvijanje toplih ljudskih odnosa.

Odgoj počinje u obitelji - u njoj se rađa novi život i u njoj započinje proces ljudskog razvitka i oblikovanja. U obiteljskom domu započinje proces socijalizacije - tu dijete upoznaje druge ljude, uspostavlja prve kontakte, prihvaća načine i razvija navike kulturnog ponašanja.

U obitelji dijete čini prve korake u život. Samo roditelji i intimni obiteljski odnosi mogu imati toliko razumijevanja i strpljenja, upornosti, suosjećanja, odricanja i nesebične pomoći djeci u procesu njihova razvitka.

Preduvjet dobrog obiteljskog odgoja su skladni (ne savršeni, jer takvih niti nema) obiteljski odnosi. Skladan, uravnotežen i harmoničan obiteljski život, međusobna ljubav i povjerenje pozitivno djeluju na oblikovanje osobnosti djeteta.

Mjesto na koje uvijek možeš otići se zove **dom**.

Imati nekoga tko te voli bez obzira na sve, zove se **obitelj.**

 A imati to oboje, zajedno, zove se **bogatstvo.**

Vrijeme koje provodite sa djetetom neka bude kvalitetno, u igri, plesu, šetnji, razgovoru. Pričajte kako ste Vi proveli djetinjstvo, sa čime ste se igrali. Ispričajte kako je bilo kad je ono bilo beba, pokažite mu slike, snimke.

Pričajte o obitelji; pitajte da li zna što je obitelj, tko sve čini obitelj, nabrojite članove obitelji, upoznajte članove šire obitelji,…

U nastavku vam donosimo prijedloge za likovne aktivnosti koje možete napraviti zajedno kao obitelj, a ostat će kao lijepa uspomena na zajedničko provedeno vrijeme.

 UŽIVAJTE!

AKTIVNOSTI :

Napravite zajednički obiteljski album; svako nacrta jednu osobu iz obitelji i ispriča nešto o toj osobi.

Dijete nacrta svoju obitelj, a zajedno napravite okvir za crtež.

Izradite obiteljsko stablo



Izvori:

<https://www.google.com/search?q=family+kids+craft&tbm=isch&chips=q:family+kids+craft,online_chips:craft+ideas&rlz=1C1CHBD_enHR816HR816&hl=hr&ved=2ahUKE>

<http://www.skole.hr/aktualno/vazni-datumi?news_id=332>

<https://sites.google.com/site/poznaticitati293/obitelj>